นายวัลลภ กล่าวว่า ทางกรรมาธิการฯได้แบ่งออกเป็น 2 หลักเกณฑ์ คือ 1. หลักเกณฑ์ตามสิทธิที่กระทำได้ตามรัฐธรรมนูญ คือ ถ้าการกระทำใดไม่ได้เป็นการละเมิดอำนาจหน้าที่ตามรัฐธรรมนูญก็สามารถทำได้. 2.อำนาจหน้าที่ของผู้ที่ปฏิบัติในขณะนั้น เช่น ถ้าตนเคยรวบรวมรายชื่ออภิปรายรัฐมนตรีเป็นการทั่วไป ก็ไม่ถือว่าไม่เป็นกลางทางการเมืองเพราะถือเป็นหน้าที่ที่ ส.ว.จะทำได้ผู้สื่อข่าว รายงานว่า ในที่ประชุมกรรมาธิการ นายสุนทร จินดาอินทร์ รักษาการ ส.ว.กำแพงเพชร ในประธานกรรมาธิการฯ ได้กำชับให้อนุกรรมาธิการตรวจสอบประวัติและความประพฤติ เรื่องความซื่อสัตย์สุจริต ที่มีนายไสว พราหมณี รักษาการส.ว.นครราชสีมา เป็นประธาน และคณะอนุกรรมาธิการตรวจสอบกระบวนการสรรหาและความเป็นกลางทางการเมือง ที่มีนางนิพัทธา อมรรัตนเมธารักษาการส.ว.ปทุมธานี ได้ทำหน้าที่ตามกรอบอำนาจหน้าที่ของตนอย่างเคร่งครัด โดยสามารถเชิญผู้ร้องเรียนมาให้ข้อมูล แต่ห้ามไม่ให้เชิญ 10 ว่าที่ กกต.มาชี้แจง หรือให้ข้อมูลกับคณะอนุกรรมาธิการฯอย่างเด็ดขาด ยกเว้นการเชิญมาให้กับคณะกรรมาธิการฯเท่านั้นอย่างไรก็ตามมีอนุกรรมาธิการฯชุดที่มีนายไสว เป็นประธาน ต้องการเชิญว่าที่กกต.บางคนมาชี้แจง เรื่องความเป็นกลางทางการเมือง ทั้งที่ไม่มีอำนาจหน้าที่เกี่ยวข้อง ทำให้ส.ว.บางคนที่เป็นคณะอนุกรรมาธิการที่ตรวจสอบความเป็นกลางทางการเมืองไม่พอใจ จึงได้นำเรื่องเข้าสู่ที่ประชุม โดยนายสุนทรถึงกับสั่งเจ้าหน้าที่ หากจะทำหนังสือเชิญว่าที่กกต.มาชี้แจง ต้องผ่านเลขานุการคณะกรรมาธิการฯ
ทางกรรมาธิการฯได้แบ่งออกเป็น 2 หลักเกณฑ์ คือ หลักเกณฑ์ตามสิทธิที่กระทําได้ตามรัฐธรรมนูญ ซึ่งหมายถึงอะไร 
หลักเกณฑ์ตามสิทธิที่กระทําได้ตามรัฐธรรมนูญ